CELEX: C2004/300/80
Language: el
Date: 2004-12-04 00:00:00
Title: Διάταξη του Προέδρου του Πρωτοδικείου, της 21ης Σεπτεμβρίου 2004, στην υπόθεση Τ-310/03 R, Kreuzer Medien GmbH κατά Ευρωπαϊκού Κοινοβουλίου και Συμβουλίου της Ευρωπαϊκής Ενώσεως (Ασφαλιστικά μέτρα — Αίτηση αναστολής εκτελέσεως — Παραδεκτό αιτήσεως ασκηθείσας από παρεμβαίνοντα)

4.12.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 300/40
            
         
      ΔΙΆΤΑΞΗ ΤΟΥ ΠΡΟΈΔΡΟΥ ΤΟΥ ΠΡΩΤΟΔΙΚΕΊΟΥ
   
   της 21ης Σεπτεμβρίου 2004
   στην υπόθεση Τ-310/03 R, Kreuzer Medien GmbH κατά Ευρωπαϊκού Κοινοβουλίου και Συμβουλίου της Ευρωπαϊκής Ενώσεως
   (Ασφαλιστικά μέτρα - Αίτηση αναστολής εκτελέσεως - Παραδεκτό αιτήσεως ασκηθείσας από παρεμβαίνοντα)
   (2004/C 300/80)
   Γλώσσα διαδικασίας: η γερμανική
   Στην υπόθεση T-310/03 R, Kreuzer Medien GmbH, με έδρα το Leipzig (Γερμανία), εκπροσωπούμενη από τον δικηγόρο M. Lenz, υποστηριζόμενη από τη Falstaff Verlags GmbH, με έδρα το Klosterneuburg (Αυστρία), εκπροσωπούμενη από τον δικηγόρο W.-G. Schärf, κατά Ευρωπαϊκού Κοινοβουλίου (εκπρόσωποι: E. Waldherr και U. Rösslein, με τόπο επιδόσεων στο Λουξεμβούργο), και Συμβουλίου της Ευρωπαϊκής Ενώσεως (εκπρόσωπος: E. Karlsson), υποστηριζομένων από την Επιτροπή των Ευρωπαϊκών Κοινοτήτων (εκπρόσωποι: M.-J. Jonczy, L. Pignataro-Nolin και F. Hoffmeister, με τόπο επιδόσεων στο Λουξεμβούργο), το Βασίλειο της Ισπανίας (εκπρόσωπος: L. Fraguas Gadea, με τόπο επιδόσεων στο Λουξεμβούργο), και τη Δημοκρατία της Φινλανδίας (εκπρόσωποι: A. Guimaraes-Purokoski και T. Pynnä, με τόπο επιδόσεων στο Λουξεμβούργο), με αντικείμενο αίτηση υποβληθείσα από τη Falstaff Verlags GmbH βάσει του άρθρου 243 ΕΚ, περί αναστολής εκτελέσεως της οδηγίας 2003/33/ΕΚ του Ευρωπαϊκού Κοινοβουλίου και του Συμβουλίου της 26ης Μαΐου 2003, για την προσέγγιση των νομοθετικών, κανονιστικών και διοικητικών διατάξεων των κρατών μελών όσον αφορά τη διαφήμιση και τη χορηγία υπέρ των προϊόντων καπνού (EE L 152, σ. 16), ο Πρόεδρος του Πρωτοδικείου εξέδωσε στις 21 Σεπτεμβρίου 2004 διάταξη με το ακόλουθο διατακτικό:
   
               1)
            
            
               Απορρίπτει την αίτηση ασφαλιστικών μέτρων.
            
         
               2)
            
            
               Επιφυλάσσεται ως προς τα δικαστικά έξοδα.